Diari Oficial de la Generalitat Valenciana


Sumari del DOGV 4454, del 06-03-2003 (2003/2205)

Notificació a Promociones Inmobiliarias Ambrosio Soria, SA. Expedient número VIVI/040501/453.
---------------------------------------------------------------------------------------------

### Dades del document

Número de DOGV
:   4454

Data del DOGV
:   06-03-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/2205


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a Promociones Inmobiliarias Ambrosio Soria, SA. Expedient número VIVI/040501/453. [2003/F2205]
  
De conformitat amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedix a la notificació de la resolució a Promociones Inmobiliarias Ambrosio Soria, SA, amb expedient VIVI/040501/453.
  
Vist el procediment sancionador VIVI/040501/453 seguit contra Promociones Inmobiliarias Ambrosio Soria, SA, per infracció del règim legal que regula els habitatges de protecció oficial.
  
Vist que amb data 15 d'octubre de 2002 l'instructor del procediment elevava l'oportuna proposta de resolució.
  
Vist que a esta la part expedientada no formula al·legacions.
  
Atés que en la tramitació del procediment s'han observat les normes contingudes en el Reial Decret 1.398/1993, de 4 d'agost, i, supletòriament, les contingudes en el títol IX de la Llei de Règim Jurídic de les Administracions Públiques.
  
Atés que és competència d'este Servici Territorial d'Arquitectura i Habitatge la resolució del present procediment, en virtut del que disposa el Decret del Govern Valencià 210/2001, de 18 de desembre.
  
Vists els preceptes legals citats, la Llei 1/1997, de 21 de febrer, de la Generalitat Valenciana, la Llei de Règim Jurídic de les Administracions Públiques, i la resta de normes de general i pertinent aplicació, el cap del Servici Territorial d'Arquitectura i Habitatge dicta la següent:
  
Resolució
  
1. Imposar a l'expedientat, com a autor d'una falta molt greu, prevista i sancionada com a tal en l'article 6.10 de la Llei 1/1997, una multa de 4.210 euros (quatre mil dos-cents deu euros).
  
2. Obligar l'expedientat que, per si mateix o a la seua costa, realitze en el termini de 15 dies les següents obres:
  
- Reparació de filtració de menjador saló, per mitjà d'alçat de rajola, disposició de nova tela asfàltica i reposició de paviment final o bé correcció final de forma segura i definitiva.
  
- Col·locació completa de la pica de galeria de la cuina que està depositada en el sòl.
  
- Revisió de segellats del finestral de dormitori principal, així com adequar l'escopidor perquè no retinga aigua en cas de pluja.
  
- Revisió de connexions adequades de desaigües d'habitació de comptadors d'aigua, per a evitar filtracions en plaça de garatge, així com reposició d'escrostonat del lluït d'algeps en el sostre de soterrani, i que la zona reparada acaba amb pintura.
  
- Adequació de les dimensions de plaça de garatge perquè complisca l'amplària mínima establida en HD, de 2,20 m.
  
Contra esta resolució, que no posa fi a la via administrativa, es podrà interposar recurs d'alçada davant del director general d'Arquitectura i Habitatge de la Conselleria d'Obres Públiques, Urbanisme i Transports, en el termini d'un mes, comptador des del dia següent de la recepció de la present notificació, de conformitat amb el que preveu l'article 162.3 del Reglament d'Habitatges de Protecció Oficial de 24 de juliol de 1968, en relació amb l'article 114 de la Llei de Règim Jurídic de les Administracions Públiques.
  
Cas que la part dispositiva de la resolució ordene l'execució d'obres i, independentment del que s'ha exposat anteriorment, se'l requerix formalment, d'acord amb el que disposa l'article 13 de la Llei 1/1997, de 21 de febrer, de la Generalitat Valenciana, perquè les execute en el termini fixat, i se li advertix que, si no ho fa així, es procedirà per l'administració a aconseguir la seua execució forçosa, i se li imposaran successives multes coercitives, en relació amb l'article 96 de la Llei de Règim Jurídic de les Administracions Públiques, i les disposicions concordants del Reial Decret Llei 31/1978 i el Reial Decret 3.148/1978, de 31 d'octubre i 10 de novembre, respectivament.
  
Se li advertix igualment que, si no complix l'anterior requeriment, es podrà instruir nou expedient sancionador, de conformitat amb el que establix l'article 166 del Reglament d'Habitatges de Protecció Oficial.